

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

**I KOMUNALNE POSLOVE**

**Sektor za komunalno i prometno redarstvo**

**Odjel komunalnog redarstva, Sigetje 2**

**KLASA: UP/I-363-04/22-16/111**

**URBROJ: 251-10-72-6/017-23-9**

Zagreb, 19.10.2022.

Komunalni redar Gradskog ureda za obnovu, izgradnju, prostorno uređenje, graditeljstvo i komunalne poslove, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje ruševine zgrade na k.č.br. 6583, k.o. Dubrava, u Zagrebu, Banatska 11, vlasništvo Hrustić Jasmine, Sesvete, Frane Cote 29 ( OIB 21696785761 ), temeljem članka 34. stavka 1. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Vlasnici Hrustić Jasmini, Sesvete, Frane Cote 29, koje je prebivalište odnosno

boravište nepoznato, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će vlasnicu u postupku uklanjanja ruševine zgrade na k.č.br. 6583, k.o. Dubrava, u Zagrebu, Banatska 11, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Očevidom dana 17.9.2022. godine, u 11,55 sati, utvrđeno je da se na k.č.br. 6583, k.o. Dubrava, u Zagrebu, Banatska 11, nalazi ruševina zgrade, prizemlje, jedna etaža i visoko potkrovlje, površine cca 200 m2, oštećenih zidova izgrađenih od cigle, bez pokrova i krovne konstrukcije, dijelom bez prozora i vrata.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Uvidom u ZK uložak broj: 2999, k.o. Granešina, utvrđeno je da je vlasnica zemljišta na kome se zgrada nalazi Hrustić Jasmina, Sesvete, Frane Cote 29 ( OIB 21696785761 ).

Uvidom u dopis MUP-a, KLASA: 220-01/23-02/2258 od 14.3.2023. godine, utvrđeno je da Hrustić Jasmina ima prijavljeno prebivalište u Sesvetama, Frane Cote 29, te da na adresi Banatska 11 u Zagrebu nije bilo osoba sa prijavljenim prebivalištem/boravištem u proteklih pet godina.

Komunalni redar u više navrata pokušao je putem Hrvatske pošte uručiti službeni poziv Hrustić Jasmini na adresu Frane Cote 29 u Sesvetama, ali su se pismena vratila uz napomenu da je ista nepoznata na navedenoj adresi.

Dana 19.10.2023. godine sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika vlasnici zemljišta na k.č.br. 6583, k.o. Dubrava, u Zagrebu, Banatska 11.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

S obzirom da se ne može utvrditi prebivalište niti boravište vlasnika zemljišta na kome se nalazi ruševina zgrade, a da se radi o ruševini zgrade koju je potrebno hitno ukloniti, sukladno članku 34. stavku 1. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.